hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Քրեական հետապնդում Թումանյանի բաժնի ոստիկանների դեմ | Forrights.am
Նոյեմբերի 19-ին Ազգային անվտանգության ծառայությունը կալանավորել է Ոստիկանության Թումանյանի բաժնի պետ Լեռնիկ Գիգոլյանին:
Իրադարձությունն այս Ալավերդի քաղաքի և Թումանյանի բնակիչների անհանգստությունն է առաջացրել: Լեռնիկ Գիգոլյանը հարգված անձնավորություն է: Մայրը Լոռիում հայտնի բանաստեղծուհի Վեներա Վարդումյանն է:
Լեռնիկ Գիգոլյանը ոստիկանության Թումանյանի բաժնի պետ էր նշանակվել անցյալ տարվա հունիսին, իսկ մինչ այդ նա աշխատել է նույն բաժնում որպես քրեական հետախուզության բաժանմունքի պետ:
Գիգոլյանի կալանավորման բուն պատճառը ԱԱԾ-ն չի հայտնում: Նոյեմբերի 19-ին մեր հարցին ի պատասխան, այս գերատեսչության մամուլի կենտրոնից ընդամենը հաստատեցին կալանավորման մասին լուրը: ԱԱԾ- ից խոստացան, որ առաջիկայում հանդես կգան հայտարարությամբ, որից պարզ կլինի, թե ինչ քրեական գործով է կալանավորվել Գիգոլյանը:
ԱԱԾ-ն մինչ օրս հաղորդագրություն չի տարածվել: Հավանաբար, այս մարմնում դեռ չեն կողմնորոշվել «պաշտոնական ճշմարտության» հարցում:
Երեկ տեղեկացանք, որ Գիգոլյանը կալանքի տակ է մնացել երեք օր, որից հետո նրան ազատ են արձակել:
Ալավերդու իրավապահների շրջանում Forrights.am-ի աղբյուրը հայտնում են, որ
Թումանյանի բաժնի պետ Լեռնիկ Գիգոլյանին կալանավորել են պաշտոնեական հանցանք կատարելու կասկածանքով: Մեղադրանքը, որի մասին ԱԱԾ-ն լռում է, առնչվում է ապրիլի 19-ին Ալավերդի քաղաքի Սայաթ-Նովայի փողոցում արձակված կրակոցներին։
Կրակողը «Վալլեքս» խմբի ընկերությունների նախագահ Վալերի Մեջլումյանի եղբոր՝ Վոլոդյա Մեջլումյանի փեսան է, 35-ամյա Ռոբերտ Կիրակոսյանը: Նա Ալավերդու պղնձաձուլարանի ավտոծառայության պետն է։
Ապրիլի 20-ին Ռոբերտ Կիրակոսյանը բերման է ենթարկվել ոստիկանության Թումանյանի բաժնի բաժին: Բաժնում նա խոստովանել է, որ Սայաթ-Նովայի փողոցում, գտնվելով ոչ սթափ վիճակում, իր ընկերոջը՝ նույն փողոցի բնակիչ, 45-ամյա Կարեն Աղեկյանին պատկանող «ԲԵԿԱՍ-12» տիպի 12 մմ տրամաչափի ողորկափող որսորդական հրացանից օդ է կրակել: Միջադեպը նկարագրում ենք ըստ ոստիկանության օպերատիվ ամփոփագրի:
Ոստիկանները հայտնաբերել էին նաև հրացանը, նյութեր էին նախապատրաստել, փորձաքննություն էին նշանակել։ Սակայն հետագայում կրակոցը կոծկվել է: Քաղաքացին, որի վրա կրակել էին, չի բողոքել, սակայն օրերս նա ինչ-ինչ հանգամանքներից դրդված, խախտել է լռությունը և ԱԱԾ-ում հաղորդում է տվել հանցագործության մասին:
Մեր աղբյուրը իրավապահ համակարգում հայտնում է, որ հարուցված քրեական գործի շրջանակներում հարցաքննվել են ոստիկաններ, որոնք ցուցմունքներ են գրել միմյանց դեմ: Ալավերդիում լուրեր են շրջում, որ Լոռու մարզի դատախազի տեղակալ Արմեն Շիրոյանը ևս հարցաքննվելու է այս գործով, սակայն գլխավոր դատախազությունից Շիրոյանի առնչությունը խորհրդավոր այս մեղադրանքին հերքում են:
«Դատախազի հետ կապված չկա ոչ մեղադրանք, ոչ քրեական հետապնդում, ոչ առավելևս կալանք: Իրականությանը չի համապատասխանում», — հայտնեց գլխավոր դատախազի խորհրդական Գոռ Աբրահամյանը։
Նախորդ նյութը2020 թվականին կստեղծվի ընտանեկան բռնության ենթարկված անձանց համար պետական ապաստարան
Հաջորդ նյութը«Հայաստանում խոշտանգումներին իրավական արձագանք չի տրվում»
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
«Իշխանությունները պատրաստ էին պայմանագիր կնքել մեզ համար աննպաստ պայմաններում՝ 2021-ի առաջին ամիսներին»․ քաղաքագետ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Edit with Live CSS
Write CSS OR LESS and hit save. CTRL + SPACE for auto-complete.